Diari Oficial de la Generalitat Valenciana


Sumari del DOGV 9603, del 25-05-2023 (2023/5626)

Extracte de la Resolució de 18 de maig de 2023, del director general de LABORA Servei Valencià d'Ocupació i Formació, per la qual s'aprova la convocatòria de subvencions destinades al finançament de plans de formació en l'àmbit de la Comunitat Valenciana dirigits a la capacitació per al desenvolupament de les funcions relacionades amb el diàleg social i la negociació col·lectiva per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9603

Data del DOGV
:   25-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5626


Data del document
:   18-05-2023

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

Extracte de la Resolució de 18 de maig de 2023, del director general de LABORA Servei Valencià d'Ocupació i Formació, per la qual s'aprova la convocatòria de subvencions destinades al finançament de plans de formació en l'àmbit de la Comunitat Valenciana dirigits a la capacitació per al desenvolupament de les funcions relacionades amb el diàleg social i la negociació col·lectiva per a l'exercici 2023. [2023/5626]  
  
  
BDNS (identif.): 696487.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/696487  
  
Primer. Aprovació de la convocatòria i indicació de les bases reguladores de les subvencions  
Es convoquen per a l'exercici 2023 les subvencions destinades al finançament de plans de formació en l'àmbit de la Comunitat Valenciana, dirigits a la capacitació per al desenvolupament de les funcions relacionades amb el diàleg social i la negociació col·lectiva, d'acord amb les bases reguladores establides en l'Ordre TMS/379/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.  
  
Segon. Objecte  
Les subvencions que es concedisquen a l'empara de la convocatòria a la qual es refereix el present extracte tindran com a finalitat el finançament de plans de formació en l'àmbit de la Comunitat Valenciana, dirigits a la capacitació per al desenvolupament de les funcions relacionades amb el diàleg social i la negociació col·lectiva.  
A l'empara de la convocatòria es podran concedir subvencions per a la realització dels plans de formació següents:  
a) Plans de formació d'àmbit de la Comunitat Valenciana, compostos per activitats formatives dirigides a la capacitació per al desenvolupament de les funcions relacionades amb el diàleg social i la negociació col·lectiva, promoguts per les organitzacions sindicals o empresarials previstes en el resolc seté, apartat 1.a, 1r i 2n. Les activitats formatives podran ser:  
1r Accions formatives el contingut de les quals estiga relacionat amb el diàleg social i la negociació col·lectiva.  
2n Jornades, seminaris i cicles de conferències, el contingut de les quals verse sobre les funcions relacionades amb el diàleg social i la negociació col·lectiva.  
3r Trobades internacionals que compten amb experts d'altres nacionalitats per a tindre un intercanvi d'informació sobre el diàleg social i la negociació col·lectiva en diferents països.  
4t Panells, fòrums i tallers d'experts que compartisquen informació sobre bones pràctiques en diàleg social i negociació col·lectiva dels diferents sectors.  
b) Plans de formació d'àmbit de la Comunitat Valenciana compostos per activitats formatives dirigides a la capacitació per al desenvolupament de les funcions relacionades amb la negociació col·lectiva, promoguts per les organitzacions sindicals o empresarials previstes en el resolc seté, apartat 1.b, 1r i 2n. Les activitats formatives podran ser:  
  
1r Accions formatives el contingut de les quals estiga relacionat amb la negociació col·lectiva.  
2n Jornades, seminaris, cicles de conferències, el contingut de les quals verse sobre les funcions relacionades amb la negociació col·lectiva.  
3r Trobades nacionals o internacionals que compten amb persones expertes d'altres comunitats autònomes o nacionalitats per a tindre un intercanvi d'informació sobre la negociació col·lectiva en diferents àmbits territorials.  
4t Panells, fòrums i tallers de persones expertes que compartisquen informació sobre bones pràctiques en negociació col·lectiva dels diferents sectors.  
  
Tercer. Persones destinatàries  
Podran ser persones destinatàries finals i participants en els plans de formació les persones vinculades amb les organitzacions sindicals i empresarials d'àmbit de la Comunitat Valenciana, que per raó de la seua activitat estan relacionades amb els processos de negociació col·lectiva i/o diàleg social, bé a través de la seua participació directa, bé a través de la seua direcció, suport o assistència tècnica sindical o empresarial.  
  
  
Quart. Entitats sol·licitants i requisits  
1. Podran ser entitats beneficiàries de les subvencions que es regulen en la convocatòria a la qual es refereix el present extracte:  
a) En relació amb les subvencions destinades al finançament d'activitats formatives dirigides a la capacitació per al desenvolupament de les funcions relacionades amb el diàleg social i la negociació col·lectiva en l'àmbit de la Comunitat Valenciana:  
1r Les organitzacions sindicals més representatives de la Comunitat Valenciana que participen en aquest àmbit, en els termes establits en l'article 7 de la Llei orgànica 11/1985, de 2 d'agost, de llibertat sindical, així com les fundacions o altres entitats constituïdes per aquelles per a la consecució de qualssevol d'aquests fins.  
2n Les organitzacions empresarials més representatives de la Comunitat Valenciana que participen en aquest àmbit, en els termes establits en la disposició addicional sisena del text refós de l'Estatut dels Treballadors, aprovat per Reial decret legislatiu 2/2015, de 23 d'octubre, així com les fundacions o altres entitats constituïdes per aquelles per a la consecució de qualssevol d'aquests fins.  
  
b) En relació amb les subvencions destinades al finançament d'activitats formatives dirigides a la capacitació per al desenvolupament de les funcions relacionades amb la negociació col·lectiva desenvolupada d'acord amb el títol III de l'RDL 2/2015, de 23 d'octubre, pel qual s'aprova el text refós de la Llei de l'Estatut dels Treballadors:  
1r Les organitzacions sindicals que acrediten la participació en la negociació de convenis col·lectius l'àmbit territorial dels quals no siga superior al de la Comunitat Valenciana, així com les fundacions o altres entitats constituïdes per aquestes per a la consecució d'aquells fins.  
2n Les organitzacions empresarials que acrediten la participació en la negociació de convenis col·lectius l'àmbit territorial dels quals no siga superior al de la Comunitat Valenciana, així com les fundacions o altres entitats constituïdes per aquestes per a la consecució d'aquells fins.  
2. En els supòsits previstos en l'apartat anterior, no podran ser beneficiàries les organitzacions que es troben integrades en una entitat d'àmbit federal o confederal més àmplia, quan la federació o la confederació de la qual formen part siga també beneficiària d'aquestes subvencions en l'àmbit de la Comunitat Valenciana.  
3. En el cas que l'entitat sol·licitant siga una fundació o una altra entitat vinculada amb una organització sindical o empresarial substituirà aquesta última a tots els efectes previstos en aquesta ordre.  
4. No podran obtindre la condició d'entitats beneficiàries de les subvencions les entitats i organitzacions en els quals concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Cinqué. Quantia  
Els plans de formació que es realitzen a l'empara de la convocatòria a la qual es refereix el present extracte es finançaran a càrrec de la línia de subvenció S8004000 del capítol IV del subprograma 322.52, Formació i qualificació professional, per import d'1.000.000,00 euros, segons el desglossament per tipus de plans de formació que s'estableix en la convocatòria.  
  
Sisé. Criteris de valoració tècnica de les sol·licituds  
La valoració de les sol·licituds es realitzarà aplicant la metodologia de valoració tècnica que figura en l'annex II de la convocatòria.  
Seté. Termini de presentació de sol·licituds  
El termini per a la presentació de sol·licituds serà de 10 dies hàbils, comptadors des de l'endemà de la publicació de la convocatòria a la qual es refereix el present extracte en el DOGV.  
  
València, 18 de maig de 2023.- El director general de LABORA Servei Valencià d'Ocupació i Formació: Enric Nomdedéu i Biosca.